РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на комисия ”Управление на собствеността”
към Пленума на Висшия съдебен съвет, проведено на 18.04.2018 г.

Днес, 18.04.2018 г., сряда, от 9,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Пламена Цветанова 
                                                                                      Боян Новански
                                                                                      Огнян Дамянов

	ОТСЪСТВА: Олга Керелска.

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

І. Поканени в заседание на Комисия „Управление на собствеността” – 9,30 часа в зала 512:

1. ОТНОСНО: Среща с членове на Висш съдебен съвет, в изпълнение на решение на Комисия „Управление на собствеността” към Пленума на ВСС, взето по протокол № 12/11.04.2018 г., т. 20.

	След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА за сведение писмото на областния управител на Област София с вх. № ВСС-16038/16.04.2018 г., с което се предоставят жилищни имоти – частна държавна собственост безвъзмездно за управление на Висшия съдебен съвет, находящи се в гр. София, район „Студентски”, ж.к. Дървеница, бл. 9, вх. Г, ет. 2, ап. 68 и в район „Триадица”, бул. „Патриарх Евтимий” № 45, ет. 4, ап. 13.

1.2.	ДАВА ПРИНЦИПНО СЪГЛАСИЕ да се ремонтират апартаментите, находящи се в гр. София, район „Студентски”, ж.к. Дървеница, бл. 9, вх. Г, ет. 2, ап. 68, в район „Триадица”, бул. „Патриарх Евтимий” № 45, ет. 4, ап. 13,  апартамент № 44, ж.к. „Красно село”, бл. 199, ет. 10 и апартамент № 12, ул. „Балканджи Йово“ № 26, вх. А, ет. 4 /след приключване на приемателно-предавателната процедура/.

1.3.	ДАВА ВЪЗМОЖНОСТ на членовете на ВСС да направят оглед на освободените към 18.04.2018 г. ведомствени жилища или да направят своя избор от Списъка на ведомствените жилища /Приложение 1/, публикуван на Сайта на ВСС, раздел Ведомствени жилища.

ІІ. Съвместно заседание с Комисия „Бюджет и финанси” към Пленума на Висшия съдебен съвет /от 10,00 часа, зала 312/

2. ОТНОСНО: Концепция за подобряване на енергийната ефективност и намаляване на разходи за енергия на Висш съдебен съвет.

	От страна на Комисия „Бюджет и финанси” присъстваха: г-н Боян Магдалинчев, г-н Севдалин Малров, г-жа Гергана Мутафова, г-жа Калина Чапкънова, г-жа Боряна Димитрова и г-н Георги Кузманов.

На обсъждането по т. 2 от настоящия дневен ред беше поканен г-н Илко Йоцев  - управител на «Джи Ви Ай» ООД, който направи презентация на Концепцията за подобряване на енергийната ефективност и намаляване наразходи за енергия на Висш съдебен съвет. От членовете на двете комисии бяха зададени уточняващи въпроси във връзка с прилагането на представената концепция, на която г-н Йоцев отговори изчерпателно.

КОМИСИЯ „УПРАВЛЕНИЕ НА СОБСТВЕНОСТТА” 
И
КОМИСИЯ „БЮДЖЕТ И ФИНАНСИ”

Р Е Ш И Х А:

2.1. ПРИЕМАТ за запознаване Концепцията за подобряване на енергийната ефективност и намаляване наразходи за енергия на Висш съдебен съвет.

ІІІ. Инвестиционна дейност – /заседанието продължава в зала 512/

3. ОТНОСНО: Сключване на договор за упражняване на авторски надзор, във връзка с договор рег. № ВСС-14053/08.12.2017 г. с предмет: „Извършване на строително-монтажни работи в сгради на органите на съдебната власт по шест обособени позиции, за Обособена позиция № 3: “Преустройство на съществуваща сграда и изграждане на пристройка към нея за нуждите на районен съд, гр. Нова Загора“. /отложена, съгласно решение на КУС, взето по протокол № 12/11.04.2018 г., т. 3/

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ДАВА СЪГЛАСИЕ да бъде сключен договор с „Проектантско бюро ТЕКТОН” ЕООД, като представител на арх. Красимир Добрев, автор на инвестиционен проект за упражняване на авторски надзор на обект “Преустройство на съществуваща сграда и изграждане на пристройка към нея за нуждите на районен съд, гр. Нова Загора“, на стойност 12 000 лв. с включен ДДС.
Обектът е заложен в утвърдените капиталови разходи на ВСС за 2018 г. по § 51-00 „Основен ремонт на ДМА”.

3.2. ИЗПРАЩА решението по т. 3 от настоящия протокол ведно с преписката в нейната цялост на Комисия „Бюджет и финанси” към Пленума на Висшия съдебен съвет, за съгласуване на разхода.

3.3. ВЪЗЛАГА на инж. Дениза Павлова – началник на отдел „Инвестиции и строителство”, съвместно с арх. Красимир Добрев, да проучат възможностите за настаняване на Районна прокуратура гр. Нова Загора в едноетажните сгради, находящи се в гр. Нова Загора, ул. „Ал. Стамболийски“ № 1, прилежащи към централната административна сграда, в която се помещава Районен съд гр. Нова Загора, за което да информира Комисията в следващо заседание.

3.4. ПРЕДЛАГА на Пленума на Висшия съдебен съвет да вземе следното решение:

УПЪЛНОМОЩАВА представляващия Висшия съдебен съвет да сключи договор на стойност 12 000 лв. с включен ДДС с „Проектантско бюро ТЕКТОН” ЕООД, като представител на арх. Красимир Добрев, автор на инвестиционен проект за упражняване на авторски надзор на обект “Преустройство на съществуваща сграда и изграждане на пристройка към нея за нуждите на районен съд, гр. Нова Загора“.

3.5. ВНАСЯ предложението като редовна точка в следващо редовно заседание на Пленума на Висшия съдебен съвет.

4. ОТНОСНО: Изпълнение на договор №  ВСС-15172/13.11.2017 год. с предмет: „Проектиране на основен ремонт и преустройство на сграда на органите на съдебната власт, гр. София, бул. „Драган Цанков“ № 6 сключен между Висшия съдебен съвет и „АРХАТ–В-ВАЛЕРИ ВРАБЧЕВ“, и предадени с протокол  от 02.04.2018 г. - част „Архитектурна“- идеен проект - 5 папки; и Технически паспорт на сградата – 2 папки. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада на инж. Шиклев по отношение на получената документация.
              4.2. ВЪЗЛАГА на дирекция „УССВ“ в най-кратки срокове да организира обсъждане на окончателен вариант на справедливо и функционално разпределение на помещенията в сградата между отделните ползватели, който да бъде отразен в идейния проект.
              4.3. НЕ ПРИЕМА изготвеният Технически паспорт на строежа, поради липса на топлотехническо изследване и сертификат.
              4.4. ОДОБРЯВА проект на писмо до изпълнителя с покана за среща с представители на Дирекция „УССВ“ за обсъждане на окончателен вариант на разпределение на помещенията в сградата.

5. ОТНОСНО: Писмо от председателя на Окръжен съд гр. Бургас с вх. № ВСС – 3352/23.03.2018 г. с искане за осигуряване на средства за извършване на неотложен ремонт на подпорна стена и тротоарна настилка на южната фасада на Съдебната палата - Бургас.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на текущ ремонт на подпорна стена и тротоарна настилка от гранитни плочи на южната фасада на Съдебна палата гр. Бургас е необходимо и целесъобразно. Стойността на разхода е определен на 21 800,92 лв. с ДДС, съгласно най-ниската от приложените ценови оферти от „Трансинфрастрой” ЕАД.
5.2. ИЗПРАЩА решението по т. 5 от настоящия протокол на Комисия „Бюджет и финанси”, за корекция на бюджета на Окръжен съд гр. Бургас.

6. ОТНОСНО: Писмо от председателя на Окръжен съд гр. Бургас с вх. № ВСС – 3351/23.03.2018 г. с искане за осигуряване на средства за извършване на авариен ремонт на четири асансьора в Съдебната палата - Бургас.  

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на авариен текущ ремонт за подобряване техническото състояние и безопасност при експлоатацията на 4 броя асансьори в Съдебна палата гр. Бургас е необходимо и целесъобразно. Стойността на разхода е определен на 17 020,80 лв. с ДДС, съгласно най-ниската цена от приложените оферти от „Лифт М” ЕООД.
6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Окръжен съд гр. Бургас.

-	Текущи ремонти:

7. ОТНОСНО: Писмо от председателя на Районен съд гр. Дупница с вх. № ВСС-3271/21.03.2018 г. с искане за отпускане на средства за основен ремонт на отоплителна система и газификация /114 000 лв./, изграждане на пожароизвестителна и звуково-оповестителна системи /11 650 лв./, и цялостен основен ремонт на съдебната палата /1 008 300 лв./.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОТЛАГА вземането на решение за отпускане на средства за основен ремонт на отоплителна система и газификация в Районен съд гр. Дупница.

7.2. УКАЗВА на председателя на Районен съд гр. Дупница да набави още две оферти за основен ремонт на отоплителна система и газификация, с цел по-прецизна оценка на необходимите средства и оферти за изграждане на пожароизвестителна и звуково-оповестителна системи. 

           7.3. Исканите средства за цялостен основен ремонт на съдебната палата  /1 008 300 лв./ са заложени в Инвестиционната програма на съдебната власт за 2021 г. и могат да бъдат предвидени в бюджетната прогноза  след 2019 г., при освобождаване на средства от други обекти.

7.4. ИЗПРАЩА решението по т. 7 от настоящия протокол на председателя на Районен съд гр. Дупница, за сведение и изпълнение.

8. ОТНОСНО: Писмо от председателя на Районен съд гр. Чирпан с вх. № ВСС-3431/26.03.2018 г. с искане за отпускане на средства за доставка на верижен стълбищен робот за осигуряване на достъпна среда на стойност 6 600 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за доставка на верижен стълбищен робот в Районен съд гр. Чирпан е целесъобразно. Стойността на разхода е определена на  6 600 лв. с ДДС съгласно най-ниската оферта – на фирма „АДАПТ БГ“ ЕООД.
8.2. ИЗПРАЩА решението по т. 8 от настоящия протокол на комисия „Бюджет и финанси”, за  корекция на бюджета на  Районен съд гр. Чирпан.

ІV. Управление на собствеността

9. ОТНОСНО: Доклад от инж. Лидия Кирилова – главен експерт в дирекция „Управление на собствеността на съдебната власт” относно четири курортно-туристически сгради /бунгала/ с идентификатори 65365.210.159.6-9 и поземлен имот с идентификатор 65365.210.159 /№ по предходен план 000728/ с площ 4068 кв.м. в к.к. „Паничище”, местност Сапарева баня.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ВЪЗЛАГА на експерти в отдел „УС”, дирекция „УССВ” при АВСС съвместно с представители на ВКС, Областна администрация Кюстендил, Службата по геодезия, картография и кадастър гр. Кюстендил и Общинска администрация гр. Сапарева баня, да проведат работна среща по изясняване на собствеността върху четири курортно-туристически сгради /бунгала/ с идентификатори 65365.210.159.6-9, както и по изясняване границите на поземлен имот с идентификатор 65365.210.159 /№ по предходен план 000728/ с площ 4 068 кв.м. в к.к. „Паничище”, местност Сапарева баня.

9.2. ИЗПРАЩА решението по т. 9 от настоящия протокол на и.д. главния секретар на ВСС, по компетентност.

10. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно инсталиране на копирна машина в гардеробното помещение за адвокати, намиращо се в сградата на бул. „Ген. М.Д. Скобелев” № 23, гр. София, ползвана от СРС и СРП.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА доклада относно искане за инсталиране на копирна машина в гардеробното помещение за адвокати, намиращо се в сградата на бул. „Ген. М. Д. Скобелев” № 23, гр. София, за нуждите на членове на САК срещу заплащане.

10.2. ОДОБРЯВА проект на писмо до председателя на Софийски районен съд.

Допълнителни точки, включени за разглеждане
в заседание на Комисия „Управление на собствеността”

11. ОТНОСНО: Писмо от Административния ръководител – председател на Окръжен съд – Пловдив с рег. № ВСС – 10642/17/11.04.2018г. във връзка с определяне на представител от дирекция „Управление на собствеността” за участие в състава на комисията за провеждане на обществена поръчка с предмет: „Авариен ремонт на покрива над етаж 6 на четири плюс шестетажна административна сграда част от Съдебната палата гр. Пловдив и авариен ремонт на хидроизолацията на покрива на подземен гараж с вход от ул. „Фр. Ж. Кюри“ /сега архив на Районен съд – Пловдив/, част от съдебната палата гр. Пловдив“

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1.ОПРЕДЕЛЯ ............................... за редовен член на комисията за провеждане на обществена поръчка с предмет: „Авариен ремонт на покрива над етаж 6 на четири плюс шестетажна административна сграда част от Съдебната палата гр. Пловдив и авариен ремонт на хидроизолацията на покрива на подземен гараж с вход от ул. „Фр. Ж. Кюри“ /сега архив на Районен съд – Пловдив/, част от съдебната палата гр. Пловдив“, която ще разглежда подадените оферти на 24.04.2018 г., от 10,00 часа.
11.2.ОПРЕДЕЛЯ .............................. за резервен член на комисията за провеждане на обществена поръчка с предмет: „Авариен ремонт на покрива над етаж 6 на четири плюс шестетажна административна сграда част от Съдебната палата гр. Пловдив и авариен ремонт на хидроизолацията на покрива на подземен гараж с вход от ул. „Фр. Ж. Кюри“ /сега архив на Районен съд – Пловдив/, част от съдебната палата гр. Пловдив“, която ще разглежда подадените оферти на 24.04.2018 г., от 10,00 часа.
11.3. ИЗПРАЩА решението по т. 11 от настоящия протокол на Главния секретар на ВСС и на председателя на Окръжен съд гр. Пловдив.

12. ОТНОСНО: Писмо от главният прокурор на Република България с вх. № ВСС-4517/13.04.2018 г.  за стопанисване на недвижим имот, предоставен за стопанисване на Военен съд и Военна прокуратура гр. Пловдив

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА за сведение писма с вх. №№  ВСС-4517/13.04.2018 г. и  ВСС- 3432/26.03.2018 г.

12.2. ВЪЗЛАГА на дирекция „Управление на собствеността на съдебната власт” да подготви проект на решение за изменение на Решение на Пленума на ВСС, взето по протокол № 9/09.03.2017 г., т. 36 за разпределение на помещенията в недвижим имот, находящ се в гр. Пловдив, ул. „Г.М. Димитров” № 28, съобразно принципните решения на Пленума на ВСС, за възлагане стопанисването на сградите на съдебната власт.

13. ОТНОСНО: Писмо № ВСС-6210/03.04.2018 г. на председателя на Административен съд – Благоевград  за сключване на допълнително споразумение към Договор № ВСС-8071/15.06.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение информацията за настъпилите промени в Кадастралната карта на гр. Благоевград и дава съгласие за подписване на допълнително споразумение към Договор № ВСС-8071/15.06.2017 г.

13.2. ПРЕДЛАГА  на Пленума на Висшия съдебен съвет да упълномощи представляващия Висшия съдебен съвет да подпише  допълнително споразумение  към Договор № ВСС-8071/15.06.2017 г., за безвъзмездно управление  на общински нежилищни имоти – публична общинска собственост, находящи се в Благоевград, ул.“Крали Марко“ № 2.

13.3. ВНАСЯ предложението като редовна точка в следващо редовно заседание на Пленума на Висшия съдебен съвет.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								           ЕВГЕНИ ДИКОВ